Ralph Bellamy

Ralph Rexford Bellamy (* 17. jún 1904, Chicago, Illinois, USA – † 29. november 1991, Santa Monica, Kalifornia, USA) bol americký filmový a televízny herec, ktorého filmová kariéra trvala 60 rokov – od roku 1931 až do roku 1990.

Počas svojej kariéry vystupoval vo viac než sto audiovizuálnych dielach. Väčšinou to boli vedľajšie alebo epizódne úlohy, ktoré ale boli veľmi výrazné. Okrem filmu sa veľmi dobre uplatnil najmä v amerických televíznych seriáloch a televíznych filmoch.

Jeho poslednou filmovou úlohou bol starý podnikateľ James Morse vo filme Pretty Woman z roku 1990.

V roku 1987 dostal Oscara za celoživotné dielo. Má svoju hviezdu na holywoodskom chodníku slávy.

Iné projekty

Externé odkazy
 
 

Divadelní herci USA
Filmoví herci USA
Televízni herci USA
Držitelia Oscara za celoživotné dielo
Hollywoodsky chodník slávy
Osobnosti zo Chicaga